text: उन्होंने कहा, ‘हमें ख़ुशी हैं कि उज़्बेकिस्तान अंतरराष्ट्रीय उत्तर दक्षिण परिवहन कॉरिडोर में शामिल होने पर सहमत हुआ है।’ बहरहाल, उज्बेकिस्तान के राष्ट्रपति ने कहा, ‘हमने नए परिवहन कारिडोर का विकास करने के आयामों पर करीबी सहयोग पर सहमति व्यक्त की।’वहीं, प्रधानमंत्री मोदी ने कहा कि भारत और उज़्बेकिस्तान ने ऐतिहासिक संबंधों को और अधिक गहरा बनाने तथा अपने सामरिक गठजोड़ को और मज़बूत बनाने की अपनी दृष्टि एवं योजनाओं को साझा किया है।